钦定古今图书集成/方舆汇编/职方典/第1421卷 > 思恩军民府驿递考 府志
## 钦定古今图书集成/方舆汇编/职方典/第1421卷 > 思恩军民府驿递考 府志

本府

荒田驿　：此驿不知设自何时、废自何时，无可稽考。但府治自古有之；今并录存，以备参订。府前铺　额，设铺兵三名。

大览铺　在府东二十里，额设铺兵一名。《覃李》铺　在府东四十里，额设铺兵一名。以上铺兵共五名，每名工食银四两一钱一分九釐六毫，共银二十两零五钱九分八釐，闰月加银一两七钱一分六釐五毫。

狮子塘　去城南十五里思南营拨兵防汛。马鞍塘　去府南二十五里思南营拨兵防汛。骆连塘　去府南四十里思南营拨兵防汛。清水塘　去府南五十五里思南营拨兵防汛。陆通塘　去府东十里思南营拨兵防汛。作扼塘　去府东二十里思南营拨兵防汛。公仲塘　去府东三十里思南营拨兵防汛。覃李塘　去府东四十里，思南营拨兵防汛。武缘县。

黄桐驿　在县治东六十里。洪武十八年设。朱沙驿　，在县治北四十里，洪武十八年设。白石驿　，在县治西一百二十里，洪武十八年设。

按：三驿原额中马七匹，夫十四名，上、中、下铺陈三副，今俱裁革，递年夫马在县支应。

本县原额驿站银一百四十二两三钱九分九釐有奇。内除协济永福县驿站银一百两，奉文

将永福县地亩银抵兑，此银仍归入武缘县地粮银内起解，实存县支应银四十二两三钱九分九釐有奇，内裁银二十一两一钱九分九釐有奇，现存银二十一两一钱九分九釐有奇，闰月原加银一十一两八钱六分六釐有奇，内除协济永福县驿站闰月银八两三钱三分三釐有奇，闰月仍于地亩项内抵解，存本县闰银三两五钱三分三釐有奇，内裁银一两七钱六分六釐有奇，存银一两七钱六分六釐有奇。陆干铺　瓦亭一座三间，万历十二年知县郑学醇建。

下沙铺　竹亭一座三间，万历十二年，知县郑学醇建。

按武缘县旧属南宁府。东抵思陇，则有黄桐驿、陆干、下沙、黄桐三铺。南抵南宁，则有朱砂驿、驷马、平洪二铺；南十里、洛水、高峰二铺；南四十里西抵归德州，则有白石驿、定梁、顿标、旧墟、膺墟、艾铺、大步六铺；北至思恩六十里无铺。三驿既革，各铺俱裁，见存平洪、洛水、高峰、陆干、下沙五铺，铺兵一名。又设县前一铺，铺兵二名，定梁、顿标共一名。近知县郑学醇议以县属右江、南宁之公文日少，思恩本府六十里而无铺，思龙百馀里止三铺，公移往往滞留。今并二十里为铺，铺兵一名。在县东者，由山口、陆干、黄桐、下沙至思龙分界为五铺；在县北者，分县前、骆连、白范为三铺。即以前铺规则所编银两，通融支给，庶道里适均。公文可无沉阁之患

《县前》等铺兵共十名，每名工食银三两九钱九分九釐，共银三十九两九钱九分九釐，闰月共加银三两三钱三分三釐有奇。

赤旗塘　在县东十里。塘兵二名，铺兵一名。山口塘　在县东二十里。塘兵二名，铺兵一名。张岭塘　在县东三十里。塘兵二名，铺兵一名。陆干塘　在县东四十里。塘兵二名，铺兵一名。韦郎塘　在县东五十里。塘兵二名，铺兵一名。黄墟塘　在县东六十里。塘兵二名，铺兵一名。渌良塘　在县东七十里。塘兵二名，铺兵一名。高岭塘　在县南十里。塘兵二名，铺兵一名。平洪塘　在县南二十里。塘兵二名，铺兵一名。洛水塘　在县南三十里。塘兵二名，铺兵一名。《西隆州》

本州塘　在州治前，属本州甲。

八渡塘　在州治北，距州二十里，属剥弼甲。板崩塘　在州治北，距州六十里，属剥弼甲。板切塘　在州治北，距州一百里，属龙渣甲。板坝塘　在州治北，距州一百二十里，属北弼甲。

板屯塘　在州治北，距州一百七十里。属“《剥弼》甲。”

胆轰塘　在州治西，距州三百里，属古障甲。西舍塘　在州治西南，距州三百四十里，属古障甲。

马蚌塘　在州治西南，距州三百八十里。属“古障甲。”

坝达塘　在州治西南，距州四百三十里。属“古障甲。”

央牙塘　在州治东南，距州五十里，属本州甲州前等铺。铺兵共五名，工食银五两四钱，共银二十七两，本州编给。遇闰加银二两二钱五分，本州编给。

西林县

县前塘　在县治东门外，附在城边。拨兵二名查守，额设铺兵一名，传递公文、编给工食银两。𣆟邦塘　在县治东南，距县三十里。拨兵二名查守，额设铺兵一名，传递公文，编给工食银两。上接县前，下递渌林。

渌林塘　在县治南，距县八十里。拨兵二名查守，额设铺兵一名，传递公文，编给工食银两，上接𣆟邦，下递那界。上林塘　在县治东，即旧长官司治，距县治一百九十里。拨兵二名查守，额设铺兵一名，传递公文，编给工食银两，上接渌林，下递上林。供村塘　在县治东，距县二百三十里。拨兵二名查守，额设铺兵一名，传递公文，编给工食银两，上接泗城，下递泗城，往《甸界》。

𣆟苗塘　：在县治北，距县六十里。拨兵二名查守，额设铺兵一名，传递公文，编给工食银两。上接县前，下递安马。

安马塘　：在县治北，距县一百一十里。拨兵二名查守，额设铺兵一名，传递公文，编给工食银两。上接𣆟苗，下递路程。

路程塘　在县治东北，距县一百六十里。拨兵二名查守，额设铺兵一名，传递公文，编给工食银两。上接安马，下递泗城百细界。

那界塘　：在县治东，距县一百五十里。拨兵二名查守，额设铺兵一名，传递公文，编给工食银两。

县前等铺铺兵共九名，每名工食银五两四钱，共银四十八两六钱。内武缘县协济银九两七钱七分，本县编银三十八两八钱三分；遇闰加银四两零五分，本县编支。

白山土司

募化站　，自嘉靖年间抚平具题，改思恩为流府。当时设站在丹良地名山心，距司二百三十里。今站废，安立丹良第七塘。

丹良塘　：在司治西二百二十里。自顺治十六年设立北路十七塘，向供传递上下公文。今奉文免令坐塘，兵自令递送，土民赖甦。

兴隆土司

李墟塘　在司治南四十里。新设思恩协标官兵二名。司拨土民四人递送公文，其官兵仍在协标支领月粮。

定罗土司驿递无考

旧城土司

苏韦塘　：在司东南，距司二十里，属在武缘县《甲思南》营内，拨兵二名查守。

本司旧无塘铺。其苏韦塘，原系驿站，属《武缘县》。后因变乱废弛于

皇清顺治十八年，改为“塘铺”，拨苏韦村与定罗旧城。

三处轮流出夫，递送公文。

下旺土司

下旺土司，并无驿递塘铺。凡上司发下公文，由李墟塘送至白山桥利墟，墟长递至下旺司旧治转递本司如本司投上公文，径差民夫亲赍投递。

那马土司

那马塘　在司治南，距司五里。额设“思南协标” 官兵二名，以本土司土民三名佐之，递送上下公文。其塘兵仍在协标支领月粮。

都阳土司

顺山五塘　，在司治南，距司一百四十里。顺治十六年设立。额签“思南协标” 兵二名，督同土民传递公文，仍在协标支领月粮。

古零土司

塘铺从未设立，凡有公文，但命土民持送兴隆司之“李墟塘” ，转达府城。

安定土司

驿递塘铺未设，凡有公文，命土民奔驰百里馀，持送兴隆司之本墟官塘，转邮府城。